മാസങ്ങള്ക്കു ശേഷം മത്സ്യലേലം പുനരാരംഭിച്ചു കുവൈത്ത് സിറ്റി: കുവൈത്തില് മാസങ്ങള്ക്കു ശേഷം മത്സ്യമാര്ക്കറ്റില് ലേലം പുനരാരംഭിച്ചു. ആദ്യ ദിവസംതന്നെ അത്യാവശ്യം തിരക്ക് അനുഭവപ്പെട്ടു. വാക്സിന് സ്വീകരിച്ചവര്ക്ക് മാത്രമേ ലേലത്തില് പെങ്കടുക്കാന് അനുമതിയുള്ളൂ. കോവിഡ് വ്യാപനത്തെ തുടര്ന്നാണ് തിരക്ക് ഒഴിവാക്കാനായി മത്സ്യ ലേലം നിര്ത്തിവെച്ചത്. ലേലത്തില് പെങ്കടുക്കുന്നവര് ആരോഗ്യ സുരക്ഷ മാര്ഗനിര്ദേശങ്ങള് കര്ശനമായി പാലിക്കണമെന്ന് അധികൃതര് നിര്ദേശിച്ചിട്ടുണ്ട്. ഇക്കാര്യം ഉറപ്പുവരുത്താന് ലേല ഹാളില് ഉദ്യോഗസ്ഥ സാന്നിധ്യമുണ്ട്.കുവൈത്തില് ട്രോളിങ് നിരോധം പിന്വലിക്കുകയും ആവോലി, മാലാന്, ചെമ്മീന് തുടങ്ങിയ മത്സ്യ ഇനങ്ങള് കൂടുതലായി വില്പനെക്കത്തുകയും ചെയ്യുന്ന സമയത്ത് ലേലം പുനരാരംഭിക്കുന്നത് വിപണിക്ക് ഉണര്വേകും എന്നാണ് മത്സ്യ വ്യാപാരികളുടെ അഭിപ്രായം. കോവിഡ് രോഗികളുടെ എണ്ണത്തിലും ടെസ്റ്റ് പോസിറ്റിവിറ്റി നിരക്കിലുമുണ്ടായ കുറവ് കണക്കിലെടുത്താണ് ആരോഗ്യമന്ത്രാലയം ആഗസ്റ്റ് എട്ടുമുതല് ലേല നടപടികള്ക്ക് അനുമതി നല്കിയത്. കോവിഡ് വ്യാപനം രൂക്ഷമായ സാഹചര്യത്തില് നിര്ത്തിവെച്ച മത്സ്യലേലം പുനരാരംഭിക്കാനുള്ള തീരുമാനത്തെ മത്സ്യ വ്യാപാരികള് സ്വാഗതം ചെയ്തു.